Poliomielitis

A poliomielitis, tamién dita pólio, paralís infantil y malautía de Heine-Medin, ye una malautía infecciosa virica aguda que se transmite d'una persona a atra prencipalment por via fecal-oral. Cohen J. I. Chapter 175: Enteroviruses and Reoviruses. Harrison's Principles of Internal Medicine. Kasper D. L., Braunwald E., Fauci A. S. et al. (eds.). McGraw-Hill Professional. 2004 ISBN 0-07-140235-7 O termin deriva d'as parolas griegas poliós (πολιός), "gris"; y myelós (µυελός), en referencia a lo "miollo osio", y o sufixo -itis, que denota inflamación. Chamberlin S. L., Narins B. (eds.). The Gale Encyclopedia of Neurological Disorders. Thomson Gale. Detroit. 2005. ISBN 0-7876-9150-X Tot y que alto u baixo o 90% d'as infeccions por pólio no causan garra mena de sintomas, os individuos afectatos pueden presentar una variedat de sintomas si o virus dentra en o fluxo sanguinio. Ryan K. J., Ray C. G. (eds.). Enteroviruses. Sherris Medical Microbiology. McGraw Hill. 2004. ISBN 0-8385-8529-9 En alto u baixo l'1% d'os casos, o virus dentra en o sistema niervoso central, infectando y destruindo preferentment neuronas motrices, prevocando debilidat muscular y paralís flacido. Pueden producir-se diferents tipos de paralises, pendendo de que niervos sían afectatos. A polio espinal ye a forma mas común, y se caracteriza por un paralís asimetrico que en a mayoría de casos afecta a las garras. A pólio bulbar causa una debilitat d'os musclos inervatos por os niervos cranials. A pólio bulboespinal ye una combinación de paralís bulbar y espinal. Atkinson W., Hamborsky J., McIntyre L., Wolfe S. (eds.). Poliomyelitis. Epidemiology and Prevention of Vaccine-Preventable Diseases (The Pink Book). Public Health Foundation. Washington DC. 2007

 Referencias 

Categoría:Malautías viricas
Categoría:Malautías neurolochicas